**Φιλοσοφία - Σκοπιμότητα**

Το πρόγραμμα «Κάθε αλλαγή μία φωτεινή αρχή!» αποτελεί μία δομημένη εκπαιδευτική παρέμβαση στο πλαίσιο των εργαστηρίων καλλιέργειας δεξιοτήτων, για την κοινωνικο-συναισθηματική υποστήριξη και ενδυνάμωση μαθητών/τριών πρώτης σχολικής ηλικίας σε περιόδους αλλαγών. Η περίοδος αυτή χαρακτηρίζεται από ποικίλες αντιδράσεις και συμπεριφορές. Οι αντιδράσεις όσο και οι επιπτώσεις ποικίλουν κατά περίπτωση και είναι λιγότερο ή περισσότερο έντονες, έκδηλες ή μη, για μεγάλο χρονικό διάστημα στη ζωή του παιδιού αλλά και της οικογένειάς του. Εξαρτώνται, τέλος, σε σημαντικότατο βαθμό, από τις δεξιότητες του/της μαθητή/τριας και το επίπεδο διαχείρισης των προκλήσεων που αντιμετωπίζει. Η αποτελεσματική αντιμετώπιση των προκλήσεων αυτών φαίνεται ότι επιδρά θετικά στην εξέλιξη και την πρόοδό του/της.